প্রথম গোলের পর কাঁদলেন মেসি, কিন্তু কেন? নিজেই জানালেন কিংবদন্তি তারকা

ওয়েব ডেস্ক : চলতি ফুটবল বিশ্বকাপে (FIFA Football World Cup 2026) প্রথমবার মাঠে নেমেছিল আর্জেন্টিনা (Argentina)। প্রতিপক্ষ ছিল আলজেরিয়া (Algeria)। আর মাঠে নেমেই ঝড় তুললেন লিওনেল মেসি (Lionel Messi)। আলজেরিয়ার বিরুদ্ধে হ্যাটট্রিক করে দলকে জেতালেন তিনি। কিন্তু প্রথম গোলের পরেই তাঁকে কাঁদতে দেখা গিয়েছিল। কিন্তু, প্রশ্ন উঠছিল এমন অঝোরে কেন কাঁদলেন তিনি? অবশ্য সেই জবাব নিজেই দিয়েছেন আর্জেন্টিনীয় কিংবদন্তি।

এদিন কানসাস সিটিতে ম্যাচ যখন ১৭ মিনিটে, তখন মেসির জন্য আলজেরিয়ার (Algeria) রক্ষণভাগ খোলা ছিল। আর তা কাল হয়ে দাঁড়িয়েছিল তাদের কাছে। কারণ সেখান থেকে একটি বল জালে জড়িয়ে দিয়েছিলেন মেসি (Lionel Messi)। ২৫ গজ দূর থেকেই বাঁ পায়ের জোরাল শট মেরে গোল করেন তিনি। আলজেরিয়ার গোলরক্ষক লুকার হাতে বল লাগলেও, তা তিনি আটকাতে পারেননি।

আরও খবর : মেসির হ্যাটট্রিক, খড়কুটোর মতো উড়ে গেল আলজেরিয়া! সহজ জয় দিয়ে বিশ্বকাপ শুরু আর্জেন্টিনার

তবে প্রথম গোল করার পরেঅ আর্জেন্টিনার অধিনায়কের চোখে জল দেখা যায়। তা নিয়ে মেসি (Lionel Messi) বলেছেন, “এর সঙ্গে ফুটবলের সম্পরক নেই আমাকে বেশ কঠিন কিছু সময়ের মধ্য দিয়ে যেতে হয়েছে, তবে পুর দল ও আমার সতীর্থদের প্রতি আমি কৃতজ্ঞ। কারণ তারা সবসময় আমার পাশে ছিলেন এবং সেই পরিস্থিতি কাটিয়ে উঠতে আমাকে অনেক শক্তি জুগিয়েছেন।” তিনি আরও বলেছেন, জীবনে যা যা পেয়েছি, তা নিয়ে আমি খুব খুশি। আমি এখন সব উপভোগ করছি।

Leo Messi crying after his goal

pic.twitter.com/s4vZvOWIsx

— All About Argentina (@AlbicelesteTalk) June 17, 2026

আর্জেন্টিনার কোচ লিওনেল স্কালোনি বলেছেন, “লিওকে নিয়ে কী বলব, ভাষা খুঁজে পাচ্ছি না, সে এক কথায় অসাধারণ।” এদিকে মেসির (Lionel Messi) হ্যাটট্রিকের পর মেসিকে নিয়ে মুগ্ধ ফুটবল দুনিয়াও। এদিকে নরওয়ের ফুটবলার আর্লিং হালান্ড সোশ্যাল মিডিয়ায় লিখেছেন, ‘মেসি পুরো পাগল।’